Datasets:

khaled123

/

tuniset

like 0

الاسم : أحمد شفتر المهنة : خليفة حفتر #حملة_تفسيرية 😉

شكونو بشير العكرمي ؟؟؟ - 6000 قضية إرهابية مخبّية .. - محاضر بلاش تاريخ و إمضاء و موش مقيّدة و ما صار فيها شي. و هو يقول للتفقدية موش مشكل هاذي قضايا لا قيمة لها!!!! على قضايا إرهاب, و محاولات قتل أعوان أمن, و مداهمة إرهابيين لمنازل في القصرين, و تفجيرات و و و و لا قيمة لها !!!! - واحد معترف الي أخفى سلاح جريمة الإغتيال ما وجهلوش الإتهام حتى لين تراجع و تسرقوا معظم الأدلة. - دلّس مضمون وفاة كمال القضقاضي و حط الي هو اطلع على مضمون وفاتو قبل حتى ما يخرج. بش ينجم يخبي وثائق خاصة بالقضقاضي خاطرو عندو علاقة مباشرة ب"ذو الجلال و الإكرام الورغي" الي هو الحارس الشخصي لراشد الغنوشي. - كي تنحى من بلاصة وكيل جمهورية قام يهدّد في القضاة و قاللهم فما برشة عندي عليهم ملفات فساد و كان ما ترجعونيش لبلاصتي بش نجبدلهم دوسياتهم و هذا كلو مكتوب في تقرير تفقدية وزارة العدل الي خرجتو هيئة الدفاع عام لتالي و بعد كي يتوقف على العمل.. المحكمة الإدارية ترجعو.... قالك عدم سلامة القرارات شقولو قيس سعيد توة؟؟؟ حقق العدالة بإيقاف المنح؟ منقول

صاحب الصورة الأولى هو Changpeng Zhao أو Z.C اسمو الحركي في عالم الكريبتو، خونا زهاو هو أغنى و أزهى رجل أعمال في الصين بثروة تفوت ال100 مليار دولار عملهم من ملكيتو لأكثر من 90% من منصة Binance أكبر منصة عالمية لتداول العملات المشفرة في العالم... مالمتوقع أيضا حسب بلومبيرغ انو يكون أغنى إنسان في التاريخ في بضع سنوات، مع انو هو نفسو كان يخدم في كوجينة ماكدونالدز سنوات لتالي لتأمين مصاريفو الجامعية.. الي يهمنا في الموضوع، إنو الامارات عطاتو الاقامة الذهبية و شرا دار و تيرانات غادي و كثرت فواياجاتو عالامارات الي تعرف انتعاشة كبيرة للCrypto monnaie... في الناحية الأخرى،في بلاد شباب العزة بالملايين، تشوفو المراسلة الي رجعها البنك المركزي على بعض الشبيبة الي حبو يعملو منصة مشابهة لتداول العملات الرقمية حصريا بالدينار التونسي، قالولهم عد ادراجك، ما عندناش قانون ينظم العملية هاذي و أحنا ماكم تعرفو بلاد تكرس الشفافية و تخاف من تبييض الاموال و autrement dit, منعملو القانون كان ما يقرر واحد مالعايلات المتنفذة يشد المونوبول هذا تو نعملولو قانون عالقياس. أحبك بلادي غير بصراحة لست أعرف ما أقول #جمهوربة_البستنة Hammami Houssem Eddine

افتتاحية ال Financial Times فيها تقرير حول الدول المفلسة ذات المخاطر المالية العالية . تونس و غانا و السلفادور هي أكثر الدول المرشحة لأن تتعثر في تسديد ديونها السيادية ... أربطوا أحزمتكم .. اللطخة loading 😭😭😭😭

نعمبو المدب الي قراكم 🤨

الفايدة في الهناء 🤣🤣🤣

فاشل في خدمتك ؟؟ فاشل في علاقاتك ؟؟ فاشل في قرايتك ؟؟ فاشل في زواجك ؟؟ فاشل إجتماعيا ؟؟ حاسس بالإحباط ؟؟ تحس في روحك لا قيمة لك و وجودك لا معنى له ؟؟ الحل بسيط و بسيط جدا .. يمكنك الآن و حالا من إكتساب قيمة إجتماعية و تحقيق انتصارات بديلة مبهرة .. كلو في خطوتين عالسريع : 1- أعلن رفضك للفساد 2 - أعلن ان محاربة الفاسدين هي قضيتك الاولى مبرووووووووك .. أنت الآن فاشل .. بالضبط كيما قبل .. كيفك كيف الملايين في العالم الثالث .. و ما فما حتى شيىء تغير في حياتك .. و لا في حياة الفاسدين .. لكن معاك اكثر لايكات .. و مسنود من برشة ناس كيفك .. تحل في عقدها و احباطاتها و مشاكلها بنفس طريقتك #طنمية_بشرية

أنا كيف قريت تقرير محكمة المحاسبات ما نتفكرش روحي قريت اسم عبير فيه .. باغ كونتر نتفكر الي فما اسم آخر تذكر برشة مرات .. و اليوم ما تجبدش ..تي حاصيلو موش مهم يعطيه بعزى الكبر ماخيبو .. الواحد ولى يضيع 🤨

😂😂😂😂😂

واااضح أما غير كافي .. في انتظار فتح التحقيقات اللازمة للكشف عن من يختفي وراء هذه الصفحات المشبوهة Ministère de l'Intérieur - Tunisie

إذا عطاتك ليام نارك في الماء تڨدي... و إذا دارت عليك انت تلم و الريح يدي #دارت_الريح

🤣🤣🤣🤣🤣🤣🤣

توة ثلاثة أيام ما سبني حد .. ما كتبت عليا حتى باج إنشاء الله المانع خير و هظاكهو 😉

عندنا اولاد حومة زواولة كانو كيف يقصدوني قبل عمري ما نرجعهم .. عاد أيامات الثورة كيف تخلعت القباضات .. جابولي كرذونة دخان ڨراتوي .. عربون محبة ياخي أنا تغششت و ما خذيتهاش و فسرتلهم الي هذاكا رزقنا الناس الكل .. و لازم نستحفظوا عليه و أنو الغمة وفات .. و الي جاي خير و الي أحوالهم الكل باش تتبدل 🤣🤣🤣🤣 #جمهوربة_البستنة 🤣🤣🤣🤣

يا حسرة على هيبة الدولة وقت لعريض كيف كانت تضرب بالرش .. توة في عهد توتو ولات اطش بالماء البلاد ضاعت يا ڨدعان 🤪

30 سنة و هي هابطة طالعة في الماء.. و مازالت مسخة 🤣

في مثل هذا اليوم مشى الزين ... و قعدو العابدين 😜

نهار 14 جانفي التوانسا خرجو يعيطو : يا عصابة السراق .. ياخي تبارك الله لمو بعضهم و جاو الكل 😏

صديق في الساحل .. كتب تدوينة على فساد في أحد البلديات .. موضوع أنا لا في بالي بيه و لا سمعت بيه و لا دخلت فيه روحي و لا حطيت عليه لا جام لا كومنتار ايا سيدي شكى بيه رئيس البلدية .. كيف مشى يبحث .. يلقى معاينة للتدوينة .. و معاينة لقائمة الأصدقاء اسمي مدور فيها بالأحمر .. و معاينات لبعض الكومنتارات الي أنا حطيتهوملو في بروفيلو .. كومنتارات متع بنجور أو ما يشابه الصديق و محاميه داخو في العملية الواحد ولى تهمة في البلاد عاد بالمناسبة حبيت نبشر السيد رئيس البلدية النهضاوي .. الي أنا بحول الله باش نولي فولورز لنشاطو اليومي .. و كان لزم باش نكري دار بجنب البلدية متاعو .. باش نصبح و نمسي عليه يوميا .. #يتبع

مبنى مركز حقوق المرأة في جمهورية الإكوادور الشقيقة 😂😂😂

دخلت للعطار .. بديت نڨنڨن على باكو الاومو الي ولى بخمسة الاف واش .. بدى يفصص فيهم قالي ماو الدزة كاينة و هاو قالو كادوريم عطاك بدأت بتفدليكة وفات ببر الوالدين و امو و أم كادوريم و أم تونس معاهم🤨🤨🤨🤨

هو و هي هو و هي .. العرف واحد .. البرنامج واحد .. الثنية وحدة .. المشروع هو بيدو .. هو و هي .. الزوز في أعلى المناصب .. هو و هي .. ياكلو في بعضهم لواه ؟؟ يدڨدڨوا في بعضهم لواه ؟؟ هي ... منغلقة .. ما تكلم حد .. خوافة .. مدورة بيها بشمرڨة و صناع .. اونتوراجها أتعب من التعب ... و هي تعرف الي لا وجود لها الا بتواجد عرفها .. كاريرها الكل مربوطة بتواصل كاريار عرفها .. أقصى طموحها هو أنو تظل في منصبها هو .. منفتح .. يكومبوزي .. جريء ... عندو مستشارين معلنين و أخرين تحت الطاولة .. مدور بيه ناس متسيسة و تاكتاكة ( أما مفضوحين و مماراساتهم نعرفوها ) و عندو لوبي كامل متكامل .. من رجال العمايل للقادة للقواعد للقوادة هو طموح .. و يرى في روحو ينجم يڨزيستي .. و ينجم يكون حتى في بلاصة عرفو ...و هي تحمي في روحها و تحمي في عرفها و واقفتو حجرة كيلومتر هي شادة ڨول و قاعدة في الديفونس و هو تعدى للآتاك و حكايتنا طابة طابة .. عام الجاي تجينا صابة

وين وصلت -حكاية الكمامات ؟؟ - حكاية كرهبة الوزارة الي فشختها بنت الوزير؟؟ - حكاية الدار الي ما حبش يخرج منها الوزير؟؟؟ - حكاية الجامعة الي حلها ولد الوزير؟؟ - حكاية الباڨات و الطرد المسموم و الاغتيالات ؟؟ - حكاية القرض الي تصرف و صادقو عليه من بعد ؟؟ - حكاية شركات الفخفاخ و المرشيات الحلال ؟؟ - حكاية الزبلة الي دخلت ترانط ؟؟ - حكاية الذهب المحجوز ؟؟؟ - حكاية الهبات ؟؟ - حكاية الصلح الجزائي ؟؟ - حكاية اللوالب و اللوبيات ؟؟ - حكاية الاثناش عميد الي تحالو على التقاعد الوجوبي .. ااااه لا حقة 11 بركة فيهم واحد رجع باشر - حكاية قرطاس و حكاية شوشو و حكاية السماحي و حكاية لاخر و حكايات لوخرين وين وصلت الف حكاية و حكاية؟؟؟ وين وصلت حكاية - الصغار الي في الكراذن؟؟؟ - حادثة عمدون و حادثة المسكوكة و حادثة القنال و حادثة الرقاب و الف حادثة و حادثة - عضو مجلس الشورة الي شدو عندو مئات الملاين ؟؟ - حكاية حرق المبيتات كان تتفكروها - حكاية حرق صابة القمح و القمح المسرطن - حكاية الجهاز السري - حكاية المليار متع ناكح بنت خالتو - حكاية الغرسلي - حكاية بن قردان - حكاية عمر الي ما يعرفش يعوم - حكاية الكناطرية الي براكاو الديوانية بالسلاح ؟؟؟ - حكاية شفيق و عماد الطرابلسي و ياسين papa و الديواني لاخر الي موقف سنين .. نسيت اسمو ... وووووووووو وين وصل التحقيق في الف حكاية و حكاية وين وصل التحقيق في هاك الوثيقة المسربة الي تقول الداخلية على علم بإغتيال البراهمي ؟؟؟ وين وصلنا في قضايا شكري بلعيد و البراهمي ؟؟؟ وينهم قضايا الفساد متع نابييييل و سامي الفهري و سليم الرياحي ؟؟؟ شبيه الي يدخل يموت عليه الحس ؟؟ وينهم تقارير اللجان ؟؟؟؟ وينو تقرير لجنة التحقيق في احداث 9 أفريل ؟؟؟ و إلا قضايا و لجان لقبر الحقائق وينو الشاهد ؟؟ وينو زيت الصانڨو ؟؟ وينو الدواء ؟؟ وينو العضم ؟؟ ويني الفلوس ؟؟ و أخيرا ويني الدولة ؟؟؟

هذاكا درس .. باش كيف تخمم المرة الجاية اطيحني .. تجي من الباب الكبير ما تنڨزليش من الشباك #كونط_بيراتي

هاي الناس الباهية الي تجيب الأخبار الباهية ♥️♥️♥️ موش كيفكم انتوما وجوه اللوح 😂😂

#فاصل_شخصي سبتمبر عام 2018 .. بنتي وقتها عمرها 8 سنين .. بدأت تكبر .. عدات جمعتين و هي تمرج ماما السنة باش تعملي عيد ميلادي .. و كان الامر كذلك .. كمندينا خبزة الڨاطو و استدعينا الناس .. أصحابها و الفاميليا نهار العيد ميلاد .. أنا وين ؟؟ .. في الڨرجاني في ضيافة سي عبد القادر فرحات .. مشيت الثمانية متع الصباح .. ضيعولي الوقت .. دخلت كان الحداش .. كملت البحث .. كان تقريبا ماضي ساعة و نصف .. قال باش نستشير النيابة .. زاد ضيع الوقت .. ماضي ثلاثة قال إحتفاظ هاجوا المحامين ( دايور نغتنم الفرصة باش نقولهم قداش نحبهم كلهم ) .. قالولو توة تهزها تعرضها على النيابة .. و هبطوا لمحكمة بن عروس عملوا شنعة .. و تحصلو على أنو يقع عرضي على النيابة بالوقت .. و كلمو عبد القادر قالولو جيبها .. جاني للبيرو الي أنا قاعدة فيه .. قالي ايا مبروك هاك ماشية توة للمحكمة .. اعطيني هاك التليفون .. أنا من التعب و الفرحة ما خممتش .. عملت هكة مديتهولو ديراكت .. مدو للعون الي قاعد على البيرو .. قالو عديه إختبار فني .. في اللحظة هذيكا .. أنا فهمت .. الي عڨبها عليا .. و الي أنا موش مروحة لداري و لبنتي و للضيفان ... دموعي هبطت بالوقت .. موش خوف أما من القهرة متع التزلببحة .. كيف تلفت و لقاني دموعي هابطة بالساكتة قالي ما تخافش راني خوك .. شدني كريز متع ضحك هو بيدو ما فهم شيىء رجعوا المحامين مساكن يلهطوا من بن عروس .. قالهم يبطى شوية راني عديت التليفون اختبار فني و تحبلو نهارين .. بقية الحكاية ماكم تعرفوها .. روحت فلخر و قررت ننساها الحكاية و نتعداها و قلت ماني باش نخلي حتى ضغينة في قلبي لا عليه لا على الاعوان بما انهم عباد مأمورين .. و كيف عڨبها عليا صحة عليه ...أنا الي يهمني هو العرف برة يا زمان و ايجا يا زمان .. بعد يمكن بعام أنا نسوق ... نلقى عبد القادر فرحات يحكي في مداخلة في الراديو على حرية التعبير و على اهميتها ... ناري شعلت .. نهارتها كرهتو بلحق .. #تقاعد_وجوبي مع هذا أنا نرى انو التقاعد الوجوبي آلية ظالمة ، تخلي إلي عمل و تورط كي إلي ما عملش و الناس الكل تعرف إلي حكاية التقاعد الوجوبي مش مربوطة بشكون عامل و شكون لا أكثر منها تصفية حسابات من محاسبة . التقاعد الوجوبي و الإقامة الجبرية ماهيش محاسبة إلي متورط عديه للقضاء و إلا اعزلوا .. خلي نارنا تبرد

لست #ملاكا..فأنا احسد البارد...و أحتقر المتعالي...و أتنمر على الغبي .. و أكره الخائن .. وأتعالى على المنافق .. واعيش بسلام مع القلة المتبقية..♥️

حقوق الانسان à la carte 🤨🤨

#ترو_ستوري عمناول المشيشي ( الخائن .. البيوع .. الخ الخ الخ ) سمع طشاش كلام .. الي فما واحد من عائلتو المقربة يحكي باسمو .. طلب فتح بحث سري في المعلومة الي جاتو .. و توقف السيد .. و عملولو التزام أنا نعرف واحد باجات تحكي باسمو في العلن .. و تحكي باسم جهاز وزاري .. و تهدد في العباد و تحرض عليهم و كلو باسمو و هو عامل ماغناني و السلام عليكم و رحمة الله و بركاته 😉

شكراااا سي #توفيق_شرف_الدين هذا من حسن أخلاقك .. #حاول_تستطيع 😉😉😉 Ministère de l'Intérieur - Tunisie

عشرين سنة لتالي .. كيف تبدى أنت الوحيد في الحومة الي عندو انترنت و الجماعة يستنو فيك باش تشوفلهم نتيجة الباك 🤣🤣🤣🤣

الي ما يعرفوشي المنيشين هاذم .. أنو انا شخصيا من وقت حكم الغشير الشاهد و النهضة و برينڨا تزلزت .. الضرب الكل كليتو .. تشويه و هتك أعراض و تلفيق تهم و قضايا و شطر باجات تونس كتبت عليا ..التهم الكل اتهمت بهم 🤣🤣 و عليه من منبري هذا .. نحب نقولك تو تخرى فيه انت و عرفك ... و شكرن جزيلن 😉😉😉

وسط الثمانينات كانت حرب الخلافة على أشدها، وكان المزالي المرشح القانوني لخلافة بورقيبة في صورة موته حسب الدستور. أثناء زيارة له لقفصة، وعند نزوله من الهليكوبتر، فوجئ بمجموعة من الأشخاص يتناولونه من باب الطائرة ويحملونه على الاعناق مرددين: يحيا مزالي، يحيا مزالي. فهم اللعبة، وأن الجماعة هم في الحقيقة ميليشيا الصياح، فصار يتخبط ويشتمهم ويضربهم، وبمجرد التخلص من قبضتهم توجه نحو الكاميرامان ولم يتركه إلا بعد أن قام بفسخ المشهد من الشريط. من حظه انه لم يكن هناك هواتف جوالة آنذاك. بالطبع، هذا لا يعني ان مزالي لم يكن يحلم بالرئاسة أو يفكر في قرطاج وهو يحلق ذقنه كل صباح. أنا نعرف واحد يحب يولي رئيس نسيبتو عاملتلو باج و ولدو يحطلو في الجادورات 🤣🤣🤣🤣🤣 برة ربي يبقي عليكم الستر ... أما تجبدو فيا نا .. لوماذا ؟؟😉😉😉😉

أشب حاجة عجبتني في الحكاية لكل .. الي نحن أمينة منصور نمثل #الجزء_الأهم .. ال ego متاعي تنفخ بالباهي .. أما حكاية 50 مليون فقط .. ما عجبتنيش .. توة 50 فلوس نحكو عليها يا وجوه الفقر .. يا زحي حتى بالكذب زدتوها صفر .. شنية تطييح القدر هذا ؟؟ 50 اكهو ؟؟ بالنسبة للباقي الكل .. تخروا فيه !!!!! و من منبري هذا أطالب بانو يتحل تحقيق في صفحة توفيق رئيس .. خلي الشعب الكريم يكتشف الخنار 🤣🤣🤣🤣 #الڨرط_إستحقاق_يا_عصابة_السراق #المكلفة_بالإعلام_صخصيا

استدعاوه يبحث نهار السبت في الليل ؟؟ 🤣🤣🤣🤣

فما ثلاثة شخصيات في تونس أنا ما نحبهومش ... علاش ؟؟ خاطر نخاف منهم .. أقوى ثلاثة شخصيات ( حسب رأيي المتواضع طبعاً ) إتصاليا .. علاش نخاف منهم ؟؟ .. خاطر ما عنديش فيهم ثقة و ترعبني قدرتهم الرهيبة على الدمغجة و الاقناع .. الناس هاذم ينجمو يقنعوك بالشيىء و بضده .. ينجمو يتلاعبو بالعقول بسهولة تامة .. و الادهى و الأمر انو هذا اصبح عندهم هواية الثلاثة شخصيات هاذم هوما .. محسن مرزوق .. برهان بسيس و لطفي زيتون عاد قبيلة قاعدة وحدي .. قلت عندي برشة الزيتون ما خرجليش في accueil .. برة نعمل طلة عليه شيحكي .. حضرت روحي نفسانيا .. و استعديت باش نقرى بكل تجرد .. و حدث ما لم يكن في الحصبان .. لطفي ينشر في المواعض و الحكم .. في شوية غناء .. يحكي على الرياضة و الكشافة و الصحة و الطب و الاقتصاد رجعت شهر .. شهرين .. ثلاثة لتالي هااااا لطفي .. البحيري هزوه ... Vu هاااا لطفي .. النهضة ادڨدڨت ... Vu هاااا لطفي .. مواطنون ضد الانقلاب معتصمين .. Vu هااا لطفي .. المجلس مجمد .. Vu ,هااا لطفي .. معركة الحريات .. Vu هااا لطفي .. إنقلاب و الا تصحيح مسار ؟؟ .. شنهي ؟؟ قوتلك إنقلاب و الا تصحيح مسار ؟؟ .. الإجابة جات في تدوينة طويلة عريضة بتاريخ 26 جويلية الخلاصة متع الإجابة هي : #موش_وقتو التصنيف كنت متحضرة لكل شيىء .. كان لهذا !!! Je suis perplexe زدت اقتنعت الي أنا عندي الحق ما نحبوش و زدت اقتنعت الي هو يخوف

بعد عمل استقصائي و استخرائي كبير و بعد جهد جهيد .. معتمدة في ذلك على تصريحات مدام سعيدة .. لقيتلكم الدار الي حجزوا فيها البحيري 🤣🤣🤣🤣 #راجلك_إرهابي_يا_مدام

الى حين إشعار آخر 🤣🤣🤣

توة كيف تبدى إنت أنثى كيفي كيفك ... لا تعرفني لا نعرفك.. و تبعثلي أنفيتاسيون و نقبلك.. تنڤزلي طوالي في الميسنجر ماهو لباس!! شعندنا ما نحكيو ؟؟ مثلا نحكيلك على نوعية أومو الماكينة الي نستعمل فيه و الا على الشامپو مزيل القشرة الي نغسل بيه في شعري كيف نلقالو الوقت!!!! ماني قبلتك؟؟ اي اكهو عاد .. حدك حد الحيط و الجامات و الكومنتارات مودتي و برشة بيزوووواااااات 😘

إذا خلالك الجو .. بيضي و ولي فريخة 🤪

ڨود مورنينڨ أجمعين إلى يوم الدين 🌞☕💐♥️

أصحابي أحبابي لقيتلكم برينڨا جديد باش نتلهاو بيه " محمد فريخة " و انشاء الله ما فما كان الخير 🤪🤪🤪🤪

قالك مولى باتيندة الدولة العميقة حل كفو يلقى الجوكرة الكل عندو 😂😂

كلمتين نحب نقولهم لقيس سعيد و انشاء الله يخلطوا سيد الرئيس راك ما مدين لحتى حد .. حد ماهو عامل عليك مزية .. الناس الي خدمت معاك حملتك .. كان خدموها عن قناعة فهنيئا لهم هام اليوم يمارسوا في قناعاتهم و كان خدموها طمعا في منصب ابعثهم يزهزو .. أنا انجم نشكك في خياراتك و في توجهاتك و في مشروعك تقعد حاجة بركة ما نجمش نشكك فيها هي حسن نواياك و وطنيتك ااااابعثهم .. الكل في الكل .. حد ما ينجم ينكر أنو نهار 25 المنظومة ترجت .. تخلخلت أصلا .. علاش ما طاحتش ؟؟ غلطتك أنت سيدي الرئيس .. تعينااااتك سيد الرئيس .. مشكلتك سيد الرئيس الي عينت الفاشل و خوه .. يؤسفني اليوم اني نقولك الي ثلاثة ارباع جنودك ركبت عليهم الدولة العميقة .. سيدي الرئيس الدولة العميقة اليوم اقوى من قبل .. الدولة العميقة اليوم تحكم في وزارات سيدي الرئيس ما تحشم من حد .. كيف تغلط صلح .. و بدل مرة و اثنين و ثلاثة .. و عشرة كان لزم .. لين تخلط للمسؤولين الباهين .. بدل سيدي ..و ماك مسؤول على كرامة حد و نعاودهالك .. ماك مدين لحد .. كان للشعب الي انتخبك و لقناعاتك .. تونس راهي باولادها الباقي لا كون فيهم الكل .. الي يهمنا هي تونس 🇹🇳🇹🇳🇹🇳🇹🇳

#نقطة_نظام الناس الي ماهومش مصدر سعادة أو ضحكة أو حب أو خاصة فلوس في حياتي .. موش من حقهم يكونوا مصدر صداع و وجيعة رأس و شكرن جزيلن 😉

ينص المنشور الحكومي عدد 20 الصادر بتاريخ 9 ديسمبر 2021 على ضرورة التنسيق بصفة مسبقة مع رئاسة الحكومة و كذلك عدم الشروع في التفاوض مع النقابات سواء في كل ما يخص مجال الوظيفة العمومبة أو المؤسسات أو المنشآت العمومية إلا بعد ترخيص في ذلك من قبلها و السلام عليكم و رحمة الله و بركاته

پليز معادش تبدلو photo de profil متاعكم .. كنت حاطة عيني على واحد ما نعرش على عزاه وين مشى توة 🤨

ما رقدتش .. مخي شوشط الحكاية بدات في الليل مخّر عام 82 . وقتها زوز باسبورات في فيييييييينا ...... المهم شدو البحيري عام 2021 في تونس و على خاطر الباسبورات تعطيهم الداخلية و الجنسية يعطيها الرئيس .. البحيري تو يخرج منها كيف الشعرة من العجين .. يخرج منها بطل قومي و قأئد فذ .. و يقوم الشعب الكريم يعمل حملة على القضاء الفاسد .. و الأمن يشد و القضاء يسيب .. و نفس المسلسل باش يتعاود پليز رجعولنا الVAR خلي نشوفو الحشوة وين 🤨

أربعة فيولة تتدرجح على خيط عنكبوت فآتاهم فيل خامس اعجبته اللعبة 🤨

هوايتي المفضلة إنّي نقعد نربط الأحداث ببعضها ونكتشف حاجة تغششني.. ونتغشش 😂

فتحي البلدي .. الي بوه قيادي كبير في النهضة و كان رفيق الخريجي في زنزانتو فتحي البلدي .. الي كان مكلف بمهة في ديوان علي العريض في وزارة الداخلية فتحي البلدي مختطف زادا كيف البحيري .. فتحي البلدي ولدهم زادا كيف البحيري .. فتحي البلدي في الاقامة الجبرية زادا كيف البحيري .. فتحي البلدي في مكان غير معلوم زادا كيف البحيري علاش ما يحكيوش عليه هو زادا ؟؟ علاش ما يساندوشي هو زادا ؟؟ هوما باعو ولدهم .. أما أحنا لازم نساندو البحيري 😉 #وهف يهز الكل

أحلى أدمين فيك يا تونس 🤣🤣🤣

أفريل عمناول سمعت #البحيري في مداخلة في الراديو يحكي على أيامات النضال و يحكي على سجنه و العذاب الي تعذبو و على الظلم و القهر و التمرميد بالنسبة لواحد كيف البحيري .. الي ما عندوش نهار حبس في رصيدو .. الطريقة الي حكى بيها و على #الملأ زادا و بكل صحة رقعة و مرتو و صغارو يسمعو و اهلو و اوماليه .. أحمد ساطور شخصيا يقدم مطلب باش يقرى عندو دروس خصوصية .. زوروا التاريخ .. و نغصوا علينا الحاضر و المستقبل بخطابات الكره و الحقد و التهديد بالاقتتال و بال100 الف انتحاري #مانصدقهومش فبحيث لا تعاطف و لا إحترام 🤨 كل الدعم و المساندة لرئيس المركز .. هذا الأمني يمثلني و بشدة 🇹🇳🇹🇳🇹🇳

جماعة كمال واقفين لجماعة الشاهد المؤلفة قلوبهم و جيوبهم واقفين للإنقلاب جماعة توتو واقفين لجماعة ندو جماعة الساحل واقفين للجماعة البلدية الاتحاد واقف لخبزتو التنسقيات واقفة للتعيينات الخارج واقفلنا في الدورة الشعب عامل Vu 😉

الاسم : محمد فريخة المهنة : مستشار تحت الطاولة مكلف بالتعيينات و الاعفاءات في وزارة النقل .... خاصة الجوي منها نحاربوا في الفساد اااااا ساااااااحبي🤪

خاص بهاكا جماعة 🤨 حسدوني 🙄 ضربوني بعين 🙄 غايرين مني 😒 بلاهي انحب انقولك حاجه : على شنية باش نحسدوك 🤔🤔😤 سيادتك تقري في هارفارد 😤 متخرجه من اكسفورد 😤 عايشه في مالاديف واحنا منعرفوش 🤔 اتسوقي في بوڨاتي كحلة تردسي بيها ردسان 🙄 تخدمي مودال عند فكتوريا 😂 عندك شركة في السيليكون فاليي🙄🙄 الشهايد الي ملقيتيش وين تعلقيهم من كثرتهم 🤪🤪 عطاوك بلاصة الوزير و قولتي لااا 🤨🤨🤨 فهميني على شنوة باش نحسدوك 🤨🤨 يطلعشي مثلا ضافر العابدين كاتب عليك في السر و مخبية علينا 🤗🤗🤗 هنينا وهني روحك هااا بنت اختي .. كلها أولاد تسعة باسبوراتها خضر .. خالقين مالتراب وليه راجعين 👌👌

العباد الي تخرج تشرق و تغرب و ما تهبطش تصاور👌 العباد الي مثقفة و ما تحكيش بالفغنسي 👌 العباد الي كيف تكتب بالفغنسي تكتب صحيح 👌العباد الي كيف تجيهم كادوات ما يهبطوهاش يتفزعكو بيهم على بقية الخلق 👌العباد الي تسافر و ما تهبطشي ستاتي تشكي من تونيسار 👌 العباد الي ما تفلمش و موش ناشرة حياتها الخاصة بالديتاي على الفايسبوك 👌 العباد الي تجمجم و تكومنتي سبونتاني من غير ما يغزرو لشكون صاحب المنشور 👌 العباد الي تاخذك كيما انت من غير ما يحاولو يكازيوك في خانة حد 👌 العباد الي تعرف انو المراة الي تتكيف و تشرب موش بشرطه عاهرة 👌العباد الي تحترم وجهة النظر متاعك و تناقشك من غير سبان 👌 العباد الي لا تمتلك الحقيقة المطلقة و ما يعرفوش العلم و يزيدو فيه 👌 العباد الي تحب الناجح و تشجعو و ما تغيرش منو 👌 العباد الصافية قلب و رب و الي عندهم يقولو فيه صراحة 👌العباد الي ما تسالش انت منين و آش تخدم و قداش تخلص 👌 و سيرتو العباد الي عمرها ما تقولك cc و cvn و bb👌 العباد هاذم نحب نقولهم I love you all😘😘 و هيا نعملو دولة وحدنا بليز 😆😆😆😆

تهنئة خاصة لأبطال القوات المسلحة، لقوات الأمن الأوفياء، للجندى المجهول .. فلا أمن إلا بكم ولا وطن دونكم ، حماكم الله 💚 🇹🇳

2022 سنة سعيدة 🤣🤣🤣 Calme à Batania Beach 😂😂

تصحيح معلومة إقامة جبرية موش إيقاف و يا فرحة ما تمت 🤨

خطفوه وحدو و الا هزو كرشو معاه ؟؟ يتساءل مراقبون 🤪

#positivevibes 🤪🤪🤪🤪

2022 إنشاء الله يدخللكم بالفرح و تستمتعوا بيه 😎

ايجا نتفاهمو على حاجتين - اولا سنية الشربطي مرأة تنجم تختلف معاها في أفكارها .. أما ما تنجم كان تحترمها .. هي صاحبة فكر .. تحارب من أجل قناعاتها و افكارها .. و الي أشب من هذا الكل انها تعمل في صمت .. تخدم اللوطة مع القواعد .. لا مدت وجها في بلاطوات و لا خرجت تنضر علينا و لا نصبت روحها ناطقة رسمية بإسم المشروع و الرئاسة راجل سنية الشربطي ما انجم كان نحترمو خاطرو راجل مخلي النفس لمرتو .. مؤمن بعملها و مشاركها فيه و على ما يبدو زادا عندو كاريار و cv ماهومش دونيبن بالكل - ثانيا و هذا المهم و الأهم .. اتعس من الشاذلي بوعلاڨ ما يخلقش الملخص تابع سنية خير الف مرة و أشرف من تابع بطيخة الف مبروك للاستاذ كمال الفقي التعيين بالتوفيق انشاء الله لما فيه صالح البلاد و العباد و عليكم السلام و رحمة الله و بركاته

قف على ناصية ديسمبر و تف على هيك سنة حقيرة .. لا تعينا لا حبينا لا تحبينا لا سافرنا و لا عملنا فلوس 🤪

إعلام لمخابرات العالم أجمع و للمحقيقين الدوليين الي يلوجوا على جثة الخاشقجي ما لقاوهاش... راهو كان مخبيها يوسف الزواغي مع الزبلة في هاك المعمل الي تحرق اليوم ريتو بعينيا الزوز الي باش ياكلهم الدود و التراب و اهوكا بالامارة مشى للسعودية باش يخلص 😉 الدال على الخير كفاعله 🤪

يسري الدالي مثلا، كان كلما تصير عملية إرهابية في العشرة سنين الي تعدّاو، يطلع في قناة الزيتونة و الا قناة المتوسط، و يبدى يكذب علينا و يقنع فينا الي الإرهاب مسؤولين عليه الدساترة و التجمعيين و الإماراتيين و رجال الأعمال و الثورة المضادة و الفقر و التهميش و المخابرات الأجنبية و كمال لطيف و عمار بالزور و و و ... المفيد بالنسبة ليه، الناس الكل مورطين في الارهاب كان الخوانجية لا. اليوم ها الخبير الاسخراطيجي عامل إضراب جوع و انت من واجبك كمواطن شريف انك تتعاطف معاه و تصدقو و تعتبرو يناضل من أجلك. ماكانش تولي جاحد وما عندكش مبادئ و ماكش ديمقراطي و ماكش متع حرية. مالا أسمعوني مليح، البلاد هذي الخوانجية دمرولها إقتصادها و ضربو لها سياحتها و جوّعو لها شعبها. و الي دافع عليهم نتمناه يبقى جيعان للأبد. موش برك نهار و الا نهارين. يعطيه .. يدخلو م الشيرتين. ليه و للي يساند فيه. واضح؟؟ Mohamed Bayoudh

فما نائب أنا و ياه صحة صحة من بعيد لبعيد .. عاد مرة لا إحم لا دستور .. كلمني و قالي الي أنا كان نعمل كونط انستغرام انجم نولي #صانعة .. تي بيان سير متع محتوى .. و فهمني الي هو عندو ليا كونتراتوات متع pub حاضرين قوتلو بارك الله فيك أما لا قالي بلحق فهمني علاش ما تعملش انستغرام قوتلو : خاطر ما عنديش ترمة علق عليا و بلوكاني اليوم نتفرج في تصاور الفرارات الي معتصمين ضد الانقلاب ساااااحبي .. لقيتو معاهم 😂😂😂😂

الغنوشي: "أنا مستعد للدخول في إضراب جوع من الآن" كل الدعم و المساندة لشيخ الدجالين و رد بالك تقص عليه رانا و الله نتغششو منك 😉

پليز پار لا مام أوكازيون ( par la même occasion ) حلونا بحث في شكون باع البغدادي المحمودي و شكون الي قبض الحنينات و شكرن جزيلن 😉

#الملخص هذاكا الي جابو لوخر .. نسى لوخر و دخل يلعب في طرح لشخصه .. عاد دخل عليها عاري و لابس و نحى الجماعة متع لاخر الكل .. و روج الي هوما متع هااظوكم .. لاخر حركلو الماكينة .. تو نجيو للاخرين متع لوخر .. شلقوا الي هذاكا الي هو محسوب عليهم هربولهم بيه لخرين .. خدمو عليه هوما زادا الماكينة و هبطو يفشخو فيه.. الملخص .. فما واحد مشى حنة .. و عليكم السلام و رحمة الله و بركاته

البناية الرمادية شامخة بسواعد أبناءها ♥️♥️♥️ #الامن_الجمهوري 🇹🇳🇹🇳🇹🇳

عندي ليكم خبر .. حاجة ليكس "برينڨا" غادر التراب التونسي هو و عائلتو الكل حتى امو هزها سنلاحقهم .. سنحاسبهم 🤣🤣🤣🤣

حياتي الكل و أنا نقول طبقة سياسية بهيمة .. أما عمري ما تصورت الي هوما بهايم لها الدرجة معتصمين عاملين اضراب جوع .. قيس سعيد موش باش يطيح باعتصامهم و لا باش يتخلخل و لا حتى يدردع .. حتى كان يموتوا و يجيافو الكل .. قيس سعيد باقي على عرشه .. يا والله الناس تفرح و تتفرهد كان يموت فيهم واحد و يزهاو شوية اليوم rien que مدان وجوههم يعطي شرعية لقيس سعيد .. و لاجراءات 25 .. و كيف كيف مسالة الحريات .. و كيف كيف الحكم على المرزوقي باربعة سنين حبس .. كلهم ما ينجموش يطيحو قيس سعيد .. و حتى كان يتحكموا كلهم بالاعدام .. والله لا يطيحو قيس سعيد و لا تتحرك للناس شعرة من مؤاخراتهم الناس كرهتهم .. الى درجة أنو مصايبهم ولات تفرح .. و تواصل تواجدهم هو الي مصبر الناس على قيس سعيد الي باش يطيح قيس سعيد هو شعباويتو و اونتوراجو و الحالة الاقتصادية يمكن غدوة زيادة في سوم العظم أو الحليب او حتى الخبزة .. تقلب البلاد 20 فرنك يمكن غدوة على جالها تشعل الدنيا .. 20 فرنك عند التونسي اليوم مستعد يقاتل عليها خير من ارواح هالرهوط و هذاكا الي زرعوه هوما في عشرة سنين حكم .. أشرب ااااا سااااحبي 😉

نعطيكم سكوب؟؟ أما بجاه ربي بيناتنا ما تعاودوها لحد .. راهو كادوريم صارحني و قالي عندي طموح سياسي و باش نترشح على معتمدية ڨرعة العطش في البناء القاعدي و بالامارة قالي ڨرعة العطش باش تولي خير من دبي أما وصاني قالي بربي استر عليا .. خاطر صمير جحش الشاشة بدى يحلبلو .. و هو كريم خايف منو يرعش بربي بربي شباب ما تحكيوها لحد الحكاية .. بيناتنا عاد و شكرن جزيلن 😉😉

في #البناء_القاعدي الخمارات جنب المصانع السجن بدل الجنينة 😉

نهارين و أنا نلوج في الكلام باش نكتب حاجة على الحكم على بشرى بلحاج حميدة باربعة أشهر سجن .. لتوة ما بردت باش انجم نعبر من غير كلام زايد خلط الجدل حول الفة يوسف الي اصبح في شخصها موش حول افكارها و البعض من الكومنتارات الي قريتهم .. بععععععععععععععععع بشرى .. الفة ... سامحوني .. نحبكم الزوز ... لكم مني كل الإحترام و التقدير ...كل الدعم و المساندة يكفيكم فخر انكم انتوما ناس متصالحة مع ارواحها .. بعيدا عن كل العقد الشائعة أما حقا كمية البهامة و التجوبير و الحقد .... أفقدتني قدرتي على التعبير .. كلمة وحدة تمثلني #تييييييييييييييييييت

كسكسي بالعصبان مكمل قرايتو 🤪🤪

سكر محلي محطوط على كريمة ♥️♥️

بالنسبة لبرينڨا فقيد العصابة العزاء في دار دحلان و الفرق في بطحاء محمد علي تحت إشراف الاخ لمينعام 😂

الي متقلقين من المديرة الجديدة الدكتورة نجاة الجوادي خاطر كانت في moeurs و الديوانة موش دومانها .. نهنيكم عليها .. كانت تشد في القحاب تو باش تدورها لاولاد القحاب 😉

ملخر و علخر .. أحنا ما يفرعن علينا حد #الماكينة🤪🤪🤪

الف الف مبرووووووك للدكتورة نجاة الجوادي ♥️♥️ بالتوفييييبببيييييق 🇹🇳🇹🇳🇹🇳 تجيبها كان نساءها 💪💪💪

الناس تطلب فيا تباركلي مبرووووووك لتونس الليلة عيد الليلة عيد 🇹🇳♥️🇹🇳

رحل يوسف الزواغي ( برينڨا) و بقيت امينة منصور 💪💪 و لا عزاء للطحانة و الصناع 🤪🤪🤪

Loadiiiiiiiiiiing 💪💪💪💪

قضية النفايات بالنقض لجميع المتهمين 🤣🤣🤣🤣 أكثر من هكة عدل و سعادة ماعادش 🤪

تونس فيها 12 مليون كونط فايسبوك حقيقيين و 12 مليون اخرين فو كونط مخلطين شطر عند الصناع و ربع عند جماعة célibataire .. و الربع الأخير عند الثعلوبات يصقصيو بيهم على الex .. شهر " الخرى " هذا اخطى الباجات و الڨروبات .. يعني نحوسو في حدود 40 مليون حساب .. في وسط هاذم الكل .. ثلاثة مرات يقع #رصد حسابي المنيش .. و ثلاثة مرات نمشي نبحث .. المرتين اللولانين بالايقاف و زيارة لبشوشة المرة الأخيرة عاد .. نيابة عسكرية .. و عرض على الرازي .. ستاج التنين أصلاً . و في الاثناء السيد الي خطط و قرر و ضرب موعد لإغتيال سيدنا مازال يحوس الكلمات أخطر من الرصاص التدوين أخطر من الارهاب 😡

هاااااشوووومي !! ياخي فهمتو الي فهمتو أنا و الا نمشي نداوي ؟؟؟🤨🤨🤨

عرفك الي أنت تهزلو في الطحين صبة و شكاير و باكوات .. بعثلي الف مرة يلحلح .. باش يقابلني .. و قوتلو لااااااااا .. مااااهااائه .. نيشت .. #عيش_راجل

ياخي الي قالو المرزوقي .. اخطر من الي يقول فيه محمد عبو ؟؟ #يتساءل_مراقبون 🤨

رئيس الشيلي صغير و بوڨوس و موشم .. احنا كيف يتلمو فيك الثلاثة حاجات هاذم يسميوك فرار 😂

خلاصة قانون المالية من غير ما تجبدها ( الشهرية ) ... تو بودن تجبدها في بلاصتك 😉

Myriam Bribri نشرت فيديو لابتزاز مواطن من طرف أمني .. - اي ياخي ؟؟ تعاقب الأمني ؟؟ - تي لا .. تحكمت مريم باربعة أشهر سجن و خطية مالية ب500 د نقاومو في الفساد .. ساااااحبي 🤣🤣🤣🤣 و الصواريخ على المنصات 🤣🤣🤣

زكية الي استقبلها سيدنا في القصر ..و جماعة التنسقيات .. موش عاجبتهم التعيينات و رافعين شعار ديڨاج للسيد وزير الداخلية و متهمينو أنو رابط مع كمال اللطيف .. و يهددوا ب #ما_تلزوناش 🤣🤣🤣 ريتي ريتي 😂😂😂😂

ألف مبروك لسوسة المعتمد الأول الجديد 🤣🤣🤣 الخير دز 🤣🤣🤣🤣

Evax.tn خارج الخدمة .. منصات و استفتاء و كذا وشيىء تونس الرقمية .. متع هظاكا اعملوه كمونية 🤣

الكفار اليوم يحتفلو Orgasm day اليوم العالمي لرعشة الجماع و بها المناسبة نحب نتقدم بخالص الشكر لجميع الحكومات المتعاقبة و لكل سياسيين طونس .. الي كل يوم مرعشينا 🤣

Je voudrais parler à mon père 😭😭😭😭😭😭😭😭

اخبار مؤكدة على أنو المسلح الذي يحتجز رهينتين في باريس و يطالب بالحديث مع وزير العدل هو قاضي تونسي 🤨🤨🤨